Atac aeri a l'Aeroport Internacional de Bagdad de 2020
L'Atac aeri a l'Aeroport Internacional de Bagdad de 2020, que va suposar l'assassinat de Qassem Soleimani, general iranià, va tenir lloc el 3 de gener de 2020 per l'exèrcit americà a l'aeroport internacional de Bagdad. Un dron MQ-9 "Reaper" va fer blanc a un comboi on hi anaven Qasem Soleimani i el cap dels Kataeb Hezbollah, Abu Mahdi al-Muhandis, que havia anat a recollir-lo. Tots dos van morir així com diversos altres oficials iranians i milicians iraquians.